OzLabs/hebrew-wiki-articles huggingface dataset:
סוון בוטמן

סוון בוטמן (בהולנדית: Sven Botman; נולד ב-12 בינואר 2000 בבאדהופדורפ שבהולנד) הוא כדורגלן הולנדי, המשחק בעמדת הבלם בניוקאסל יונייטד.

== קריירת מועדונים ==
=== אייאקס וההשאלה להירנפיין ===
בוטמן גדל במחלקת הנוער של אייאקס, אליה הגיע בשנת 2009. בעונת שיחק באייאקס II, קבוצת המילואים של המועדון, ששיחקה בליגת המשנה ההולנדית, וערך בה 28 הופעות ליגה, בהן הבקיע שני שערים.

לקראת עונת הושאל בוטמן להירנפיין מליגת העל ההולנדית. ב-4 באוגוסט 2019 הוא ערך את הופעת הבכורה שלו במועדון, בניצחון 0–4 על הראקלס אלמלו במסגרת המחזור הראשון בליגה. ב-19 באוקטובר הוא הבקיע את שער הבכורה שלו במועדון, בניצחון 2–4 על א.ז. אלקמאר במסגרת המחזור העשירי בליגה. בסך הכל ערך בוטמן 26 הופעות ליגה והבקיע שני שערים בעונה זו, בה סיימה הירנפיין במקום העשירי בליגה.

=== ליל ===
ב-31 ביולי 2020 חתם בוטמן על חוזה לחמש עונות בליל מליגת העל הצרפתית. ב-22 באוגוסט הוא ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2020/2021. הוא היה שחקן הרכב קבוע בעונה זו, בה זכתה ליל באליפות צרפת, וערך 37 הופעות ליגה ב-38 משחקים, כולן בהרכב הפותח.

ב-1 באוגוסט 2021 שיחק בוטמן 90 דקות בניצחון 0–1 על פריז סן-ז'רמן במסגרת גביע האלופות הצרפתי לשנת 2021. ב-14 בספטמבר הוא ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת המחזור הראשון של שלב הבתים לעונת 2021/2022.

=== ניוקאסל יונייטד ===
ב-28 ביוני 2022 חתם בניוקאסל יונייטד מהפרמייר ליג לחמש שנים, ששילמה עבורו 37 מיליון אירו. ב-6 באוגוסט הוא ערך הופעת בכורה בקבוצה, בניצחון 0–2 על נוטינגהאם פורסט.

== קריירה בינלאומית ==
בוטמן זומן לראשונה לסגל נבחרת הולנד לקראת משחקי ליגת האומות 2020/2021 נגד נבחרות פולין ובוסניה והרצגובינה בחודש נובמבר 2020, אך לא שיחק במשחקים אלו.

הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר, בהן הבקיע שער אחד.

== תארים ==
;ליל
* אליפות צרפת (1): 2020/2021
* גביע האלופות הצרפתי (1): 2021

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני הירנפיין
קטגוריה:כדורגלני ליל
קטגוריה:כדורגלני ניוקאסל יונייטד
קטגוריה:הולנדים שנולדו ב-2000
טיאגו אלמדה

טיאגו אסקיאל אלמדה (בספרדית: Thiago Ezequiel Almada; נולד ב-26 באפריל 2001 בסיודאדלה שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת בוטפוגו מה-ליגה ברזילאית ובנבחרת ארגנטינה. ב-2022 אלמדה זכה בגביע העולם במדי "לה אלביסלסטה".

== קריירת מועדונים ==
אלמדה גדל במחלקת הנוער של ולס סארספילד מליגת העל הארגנטינאית. ב-11 באוגוסט 2018 הוא ערך את הופעת הבכורה שלו בקבוצה הבוגרת של המועדון, בניצחון 2-0 על ניואל'ס אולד בויס במסגרת המחזור הראשון בליגה לעונת . ב-5 בנובמבר הוא הבקיע את שערי הבכורה שלו במועדון, צמד שערים בהפסד 3-2 לדפנסה וחוסטיסיה במסגרת המחזור ה-11 בליגה. בשלוש העונות הראשונות שלו בקבוצה הבוגרת של המועדון ערך אלמדה 47 הופעות ליגה, בהן הבקיע עשרה שערים.

ב-21 באפריל 2021 הוא ערך את הופעת הבכורה שלו בגביע ליברטדורס, בהפסד 3-2 לפלמנגו במסגרת שלב הבתים לעונת 2021. ב-14 במאי הוא הבקיע את שער הבכורה שלו במפעל, בניצחון 3-1 על ליגה דפורטיבה אוניברסיטריה דה קיטו, גם כן במסגרת שלב הבתים של המפעל.

בשנת 2022 הוא עבר לאטלנטה יונייטד.

== קריירה בינלאומית ==
אלמדה היה חלק מסגל נבחרת ארגנטינה לטורניר הכדורגל באולימפיאדת טוקיו 2020 בשנת 2021, וערך שתי הופעות בטורניר.

ב-23 בספטמבר 2022 ערך אלמדה את הופעת הבכורה שלו בנבחרת ארגנטינה, בניצחון 3-0 על נבחרת הונדורס במשחק ידידות.

נכלל בסגל נבחרת ארגנטינה לטורניר מונדיאל 2022 לאחר פציעתו של חואקין קוריאה.

ב-2022 זכה בגביע העולם לכדורגל עם נבחרת ארגנטינה.

נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024).

== תארים ==
נבחרת ארגנטינה

* גביע העולם: 2022

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ולס סארספילד
קטגוריה:כדורגלני נבחרת ארגנטינה
קטגוריה:כדורגלני מונדיאל 2022
קטגוריה:כדורגלנים ארגנטינאים באולימפיאדת פריז (2024)
קטגוריה:ארגנטינאים שנולדו ב-2001
קטגוריה:כדורגלנים ארגנטינאים באולימפיאדת טוקיו (2020)
חריסטוס צוליס

חריסטוס צוליס (ביוונית: Χρήστος Τζόλης; נולד ב-30 בינואר 2002 בסלוניקי שביוון) הוא כדורגלן יווני המשחק בעמדת קשר הכנף בקבוצת פורטונה דיסלדורף ובנבחרת יוון.

== קריירת מועדונים ==
=== פאוק סלוניקי ===
צוליס הגיע אל מחלקת הנוער של פאוק סלוניקי בשנת 2018, לאחר שעבר במחלקות נוער של מספר מועדונים, ולאחר ששיחק במחלקת הנוער של פאוק סלוניקי בין השנים 2010–2016. ב-7 ביוני 2020 הוא ערך את הופעת הבכורה שלו בקבוצה הבוגרת של המועדון, בהפסד 1-0 לאולימפיאקוס במסגרת ליגת העל היוונית לעונת . ב-20 ביוני הוא הבקיע את שער הבכורה שלו במועדון, בניצחון 3-1 על OFI כרתים, גם כן במסגרת הליגה. צוליס שיחק במועדון במשך שתי עונות, בהן ערך 42 הופעות ליגה והבקיע שישה שערים. הוא זכה עם המועדון בגביע היווני בעונת , כשהוא עורך ארבע הופעות ומבקיע חמישה שערים.

=== נוריץ' סיטי ===
ב-12 באוגוסט 2021 חתם צוליס על חוזה לחמש עונות בנוריץ' סיטי מהפרמייר ליג. ב-24 באוגוסט הוא ערך את הופעת הבכורה שלו במועדון, בניצחון 6-0 על בורנמות' במסגרת הסיבוב השני של גביע הפוטבול ליג. הוא הבקיע שני שערים במשחק זה, ונבחר לשחקן המצטיין. ב-11 בספטמבר ערך את הופעת הבכורה שלו בפרמייר ליג, בהפסד 1-0 לארסנל במסגרת המחזור הרביעי בליגה לעונת 2021/2022.

== קריירה בינלאומית ==
ב-7 באוקטובר 2020 ערך צוליס את הופעת הבכורה שלו בנבחרת יוון, בהפסד 2-1 לנבחרת אוסטריה במשחק ידידות. ב-11 בנובמבר הוא הבקיע את שער הבכורה שלו בנבחרת, בניצחון 2-1 על נבחרת קפריסין במשחק ידידות.

== תארים ==
;פאוק סלוניקי
* הגביע היווני (1): 2020/2021

== קישורים חיצוניים ==

== הערות שוליים ==

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פאוק סלוניקי
קטגוריה:כדורגלני נוריץ' סיטי
קטגוריה:כדורגלני פורטונה דיסלדורף
קטגוריה:כדורגלני נבחרת יוון
קטגוריה:כדורגלני טוונטה
קטגוריה:יוונים שנולדו ב-2002
פרנסיסקו קונסייסאו

פרנסיסקו פרננדש דה קונסייסאו (בפורטוגזית: Francisco Fernandes da Conceição; נולד ב-14 בדצמבר 2002 בקוימברה שבפורטוגל) הוא כדורגלן פורטוגזי המשחק בעמדת הקשר בפורטו מהליגת העל הפורטוגלית.

== קריירת מועדונים ==
קונסייסאו הצטרף אל מחלקת הנוער של ספורטינג ליסבון בגיל 8, ושיחק בה במשך שש שנים. לאחר מכן שיחק במשך עונה בפדרואנסה, אחת מקבוצות הבת של פורטו, ובשנת 2018 הצטרף אל מחלקת הנוער של פורטו. ב-27 באוגוסט 2020 חתם קונסייסאו על החוזה המקצועני הראשון שלו במועדון. תחילה שיחק קונסייסאו בפורטו ב', קבוצת המילואים של המועדון, ששיחקה בליגה הפורטוגלית השנייה.

ב-13 בפברואר 2021 ערך קונסייסאו את הופעת הבכורה שלו בקבוצה הראשונה של המועדון, בתיקו 2-2 נגד בואבישטה במסגרת המחזור ה-19 בליגת העל הפורטוגלית לעונת . ב-17 בפברואר הוא ערך את הופעת הבכורה שלו בליגת האלופות, בניצחון 2-1 על יובנטוס במסגרת שלב שמינית הגמר לעונת 2020/2021. בעונתו הראשונה בקבוצה ערך קונסייסאו 14 הופעות ליגה, והוסיף שתי הופעות בליגת האלופות.

ב-21 ביולי 2022 חתם לחמש שנים באייאקס. ב-3 בספטמבר ערך את הופעתו הבכורה נגד קמבור.

== קריירה בינלאומית ==
נבחרת פורטוגל, 2024]]
קונסייסאו היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021, וערך חמש הופעות בטורניר, בהן הבקיע שני שערים. ב-26 במרץ 2024 ערך את הופעתו הבכורה בנבחרת הבוגרת במשחק ידידות נגד .

נכלל בסגל נבחרת פורטוגל לטורניר יורו 2024.

ב-18 ביוני 2024 כבש קונסייסאו את שערו הבכורה במדי הנבחרת במסגרת שלב הבתים של יורו 2024 מול נבחרת צ'כיה שער שניצח בסופו של דבר לנבחרת פורטוגל את המשחק בתוצאה 2-1.

== תארים ==
פורטו

* אליפות פורטוגל: 2021/2022
* הגביע הפורטוגלי: 2021/2022

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:קוימברה: כדורגלנים
קטגוריה:כדורגלני פורטו
קטגוריה:כדורגלני אייאקס
קטגוריה:כדורגלני נבחרת פורטוגל
קטגוריה:כדורגלני יורו 2024
קטגוריה:ספורטאים פורטוגזים בהולנד
קטגוריה:פורטוגזים שנולדו ב-2002
מריאנה איסקנדר

מריאנה איסקנדר (בערבית: ماريانا إسكندر) היא יזמית חברתית ועורכת דין אמריקאית-מצרית. איסקנדר היא מנכ"לית קרן ויקימדיה. לשעבר מנהלת התפעול הראשי של הפדרציה להורות מתוכננת באמריקה בניו יורק.

== חיים אישיים וקריירה ==
איסקנדר נולדה בקהיר שבמצרים, ובגיל ארבע היגרה עם משפחתה לארצות הברית. משפחתה התגוררה בראונד רוק, טקסס.

היא סיימה את לימודיה בסוציולוגיה בהצטיינות cum laude באוניברסיטת רייס בשנת 1997, תואר שני היא למדה במסגרת מלגת רודס באוניברסיטת אוקספורד בשנת 1999, שם ייסדה את איגוד נשות רודס. בשנת 2003 סיימה את לימודיה בבית הספר למשפטים באוניברסיטת ייל<ref>[https://www.pdsoros.org/meet-the-fellows/maryana-f-iskander Maryana F. Iskander, 2001] </ref>.

לאיסקנדר ניסיון עבודה במסגרות פרטיות, מדינתיות, אקדמיות ובארגונים ללא כוונות רווח. בין השאר עסקה בהורות מתוכננת ובעידוד כניסת צעירים לשוק העבודה.

ב-14 בספטמבר 2021 נבחרה למשרת מנכ"לית קרן ויקימדיה העולמית. החליפה בתפקיד את קתרין מאהר<ref>[https://wikimediafoundation.org/news/2021/09/14/wikimedia-foundation-appoints-maryana-iskander-as-chief-executive-officer/?fbclid=IwAR19Wo3tOgCNbz8feSMpdHpHuRG5UKOKWEacdoeJKfSsx-wYWMvLEW5inWQ Wikimedia Foundation Appoints Maryana Iskander as Chief Executive Officer]</ref>.

==קישורים חיצוניים==
* 

== הערות שוליים ==

קטגוריה:אמריקאים ממוצא מצרי
קטגוריה:עורכות דין אמריקאיות
קטגוריה:מהגרים ממצרים לארצות הברית
קטגוריה:אנשי קרן ויקימדיה
קטגוריה:עורכי דין אמריקאים במאה ה-21
קטגוריה:מהגרות לארצות הברית
קטגוריה:מנכ"ליות אמריקאיות
קטגוריה:נשות קרן ויקימדיה
קטגוריה:מנכ"לים אמריקאים
קטגוריה:בוגרי אוניברסיטת רייס
קטגוריה:בוגרות אוניברסיטת רייס
קטגוריה:בוגרות בית הספר למשפטים באוניברסיטת ייל
קטגוריה:בוגרי בית הספר למשפטים באוניברסיטת ייל
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
ארמל בלה-קוצ'אפ

ארמל בלה-קוצ'אפ (בגרמנית: Armel Bella-Kotchap; נולד ב-11 בדצמבר 2001 בפריז שבצרפת) הוא כדורגלן גרמני המשחק בעמדת הבלם בקבוצת פ.ס.וו. איינדהובן ובנבחרת גרמניה.

== חיים אישיים ==
בלה-קוצ'אפ נולד בפריז שבצרפת. הוא בנו של שחקן העבר של נבחרת קמרון, סיריל פלורן בלה .

== קריירת מועדונים ==
בלה-קוצ'אפ גדל במחלקות הנוער של מספר מועדונים, ביניהם בורוסיה מנשנגלדבך ודיסבורג, ובשנת 2017 הגיע אל מחלקת הנוער של בוכום. לקראת עונת הצטרף לסגל של הקבוצה הבוגרת של המועדון למשחקי קדם העונה. ב-28 באפריל 2019 הוא ערך את הופעת הבכורה שלו במועדון, בהפסד 2–3 לארצגבירגה אווה במסגרת המחזור ה-31 בבונדסליגה השנייה. בסך הכל ערך בלה-קוצ'אפ ארבע הופעות ליגה בעונה זו, והוסיף 12 הופעות ליגה בעונת .

ב-14 בפברואר 2021 הבקיע בלה-קוצ'אפ את שער הבכורה שלו במועדון, בניצחון 0–2 על איינטרכט בראונשווייג במסגרת המחזור ה-21 בליגה לעונת . הוא ערך 28 הופעות ליגה והבקיע שער אחד בעונה זו, בה סיימה בוכום במקום הראשון בבונדסליגה השנייה והעפילה לבונדסליגה.

ב-21 באוגוסט 2021 הוא ערך את הופעת הבכורה שלו בבונדסליגה, בניצחון 0–2 על מיינץ 05 במסגרת המחזור השני בליגה לעונת 2021/2022.

ב-1 בספטמבר 2023 הושאל לפ.ס.וו. איינדהובן. לעונה אחת.

ב-21 ביוני 2022 חתם בסאות'המפטון מהפרמייר ליג תמורת 10 מיליון אירו.<ref></ref> ב-13 באוגוסט ערך הופעת בכורה בפרמייר ליג, בתיקו 2-2 עם לידס יונייטד.

== קריירה בינלאומית ==
ב-26 בספטמבר 2022 ערך בלה-קוצ'אפ את הופעת הבכורה שלו בנבחרת גרמניה, בתיקו 3-3 נגד נבחרת אנגליה במסגרת ליגת האומות 2022/2023.

נכלל בסגל נבחרת גרמניה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני בוכום
קטגוריה:כדורגלני סאות'המפטון
קטגוריה:כדורגלני פ.ס.וו. איינדהובן
קטגוריה:כדורגלני נבחרת גרמניה
קטגוריה:כדורגלני מונדיאל 2022
קטגוריה:גרמנים שנולדו ב-2001
מבצר גאגרון

מבצר גאגרון (בהינדית: गागरौन दुर्ग) הוא מבצר עתיק, הנמצא כ-10 קילומטרים צפונית-מערבית לעיר בדרום-מזרח מדינת ראג'סטאן שבצפון-מערב הודו. המבצר הוא דוגמה למבצר שההגנה עליו מסתמכת על גבעה ומים. המבצר נבנה על ידי ביג'לדב במאה ה-12. מאוחר יותר, המבצר היה בבעלותם של ואכבר מהאימפריה המוגולית. המבצר בנוי על מפגש הנהרות אהו ו ומוקף במים משלושה צדדים וחפיר בצד הרביעי ומכאן זכה לשם ג'לאדורגה (जलदुर्ग, "מבצר מים").

בשנת 2013, במושב ה-37 בוועדת המורשת העולמית שהתקיימה בפנום פן בקמבודיה, הוכרז מבצר גאגרון, יחד עם חמישה מבצרים נוספים של ראג'סטאן, כאתר מורשת עולמית של אונסק"ו, כקבוצת מונומנטים הקרויה מבצרי הגבעות בראג'סטאן.

==היסטוריה==
מבצר גאגרון נבנה במהלך המאה ה-12 על ידי המלך ביג'לדב והמצודה נשלטה על ידי ממלכת קינצ'י במשך 300 שנה. התאריך המדויק שבו נבנה המבצר אינו ידוע, אך היסטוריונים מעריכים כי המבצר נבנה מהמאה השביעית עד המאה הארבע עשרה.

השליט האחרון במבצר זה היה המלך אצ'ל דאס קינצ'י. הסולטאן הראשון של תקף את המבצר בשנת 1423 עם צבא שכלל 30 אלף פרשים ו-84 פילים. כשהבין אצ'ל דאס קינצ'י שהתבוסה שלו היא בלתי נמנעת בשל העדיפות המספרית של הלוחמים בצבא הסולטן וכלי הנשק הטובים יותר שעמדו לרשותם, לא נכנע ונלחם עד שאיבד את חייו, בהתאם למסורת הראג'פוטים. יתר על כן, נשים רבות ביצעו (הצתה עצמית), על מנת להימנע מלהילקח בשבי כוחות הסולטן. על פי הדיווחים ההיסטוריים, נערכו במבצר 14 קרבות ו-2 ג'אוהרים של מלכות.

המבצר נכבש גם על ידי ואכבר מהאימפריה המוגולית. אכבר הפך את מבצר זה למטה שלו ומאוחר יותר נתן אותו לפרתוויראג', וסאל של אכבר מ, כחלק מנחלתו.

כיום מתגוררים במבצר כ-300 תושבים.

==תיאור==
מבצר גאגרון הוא היחיד בצפון הודו המוקף במים
מבצר גאגרון משתרע על כל שטח רמה שהיא חלק מ והוא מוקף במים משלושה צדדים וחפיר מלא במים בצד הרביעי. המבצר בנוי על מפגש הנהרות אהו ו המבצר מוקף בשתי חומות בגובה בין 10 ל-15 מטרים עם מגדלים עגולים בגובה 25 מטרים. פסגת הגבעה מוגנת בצד הנהר על ידי צוק אנכי בגובה 93.6 מטרים, מה שמונע גישה למבצר מצד זה. הצוק שימש גם כמקום להוצאות להורג. למבצר שתי כניסות עיקריות. שער אחד מוביל לכיוון הנהר, בעוד השער השני מוביל לכיוון הדרך ההררית.

==אדריכלות==
אזור הארמון במבצר ממוקם בצפון-מערב המתחם הפנימי, וכולל בעיקר מבנים מהמאות ה-18 וה-19, כמו שיש מהאל או ההרמון ומרדנה מהאל, עם עיטורי העלים ופתחים מקושתים של מתקופתו של זלים סינג ג'אלה (המאה ה-19).

מבנים נוספים הם מקדש וישנו ההינדי הנקרא מדאן מוהאן (המאות ה-18–19), מקדש הנומאן ההינדי ומסגד מוסלמי, הדרגה (המאה ה-16). מבצר גאגרון כולל גם אנדרטאות, מאגרי מים ובארות וכן מבני אחסון ובתי מגורים.

==תרבות==
קבוצה של שישה מבצרים של ראג'סטאן: מבצר גאגרון, מבצר צ'יטורגר, מבצר קומבלגר, מבצר רנתמבור, מבצר אמבר ומבצר ג'איסלמר נוספו לרשימת אתרי המורשת העולמית של אונסק"ו בשם מבצרי הגבעות בראג'סטאן במהלך הישיבה ה-37 של ועדת המורשת העולמית בפנום פן ביוני 2013. הם נכללו ברשימת אתרי המורשת העולמית כנכס תרבותי סדרתי ודוגמאות לאדריכלות הצבאית של הראג'פוטים.

==קישורים חיצוניים==

* [http://www.vedantawakeup.com/hill-forts-of-rajasthan/ The Hill Forts of Rajasthan]

==הערות שוליים==

קטגוריה:מבצרי גבעה
קטגוריה:ראג'סטאן
ריוטארו אראקי

ריוטארו אראקי (ביפנית: 荒木 遼太郎; נולד ב-29 בינואר 2002 בקוממוטו שביפן) הוא כדורגלן יפני המשחק בעמדת הקשר בקבוצת קאשימה אנטלרס מליגת העל היפנית.

== קריירת מועדונים ==
ב-12 באוקטובר 2019 פורסם כי אראקי יצטרף לקאשימה אנטלרס מליגת העל היפנית לקראת עונת . ב-16 בפברואר 2020 הוא ערך את הופעת הבכורה שלו במועדון, בהפסד 1-0 לנאגויה גרמפוס במסגרת שלב הבתים של גביע הליגה היפנית. ב-23 בפברואר הוא ערך את הופעת הבכורה שלו בליגת העל היפנית, בהפסד 3-0 לסאנפרצ'ה הירושימה במסגרת המחזור הראשון בליגה לעונת . ב-16 באוגוסט הבקיע את שער הבכורה שלו במועדון, בתיקו 2-2 נגד ויסל קובה במסגרת המחזור העשירי בליגה. בסך הכל ערך אראקי 26 הופעות ליגה בעונתו הראשונה במועדון, בהן הבקיע שני שערים, וקבוצתו סיימה במקום החמישי בליגה.

== קריירה בינלאומית ==
נכלל בסגל הנבחרת האולימפית של יפן לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קאשימה אנטלרס
קטגוריה:כדורגלנים יפנים באולימפיאדת פריז (2024)
קטגוריה:יפנים שנולדו ב-2002
המהומות באצטדיון בפודגוריצה

המהומות בפודגוריצה התרחשו במהלך משחק הכדורגל בין נבחרות מונטנגרו ורוסיה במוקדמות יורו 2016 שנערך ב-27 במרץ 2015 באצטדיון העירוני בפודגוריצה שבמונטנגרו. המשחק הופסק בדקה ה-68.<ref>[http://www.newsvl.ru/sport/2015/03/28/133290/ Футбольный матч Россия — Черногория был прекращен из-за беспорядков на стадионе — Новости Владивостока на VL.ru]</ref> לאחר שאוהדי נבחרת מונטנגרו החלו לזרוק חפצים לעבר השחקנים.
== מהלך האירועים ==
המהומות החלו כבר בדקה הראשונה של המשחק, כאשר שוער נבחרת רוסיה איגור אקינפייב נפגע מחזיז שהושלך לעברו מאחורי השער מהיציע של אוהדי מונטנגרו. השוער נפל על כר הדשא ואושפז בדחיפות (הוא נלקח במכונית חשמלית).<ref name="autogenerated1">[http://www.newsvl.ru/sport/2015/03/28/133290/ Футбольный матч Россия — Черногория был прекращен из-за беспорядков на стадионе — Новости Владивостока на VL.ru]</ref> הרופאים אבחנו כוויות צוואר וזעזוע מוח המשחק הופסק למשך 35 דקות והקהל הוזהר כי במקרה של אירוע חוזר ונשנה משני הצדדים, המשחק יסתיים.

לאחר שרומן שירוקוב החמיץ בעיטת עונשין מול נבחרת מונטנגרו, עפו חפצים על המגרש ופרצה מריבה בין הצדדים. שופט המפגש דניז אייטקין לקח את הנבחרת הרוסית לחדר ההלבשה. אייטקין קיבל החלטה להפריע למשחק כאשר השחקן הרוסי דמיטרי קומבארוב הראה כי נפגע מפגיעת מטבעות שהושלכו לעברו. האוהד המונטנגרי לוקה לזרביץ', שיידה נור לעבר אקינפייב, הסגיר את עצמו למשטרה לאחר המשחק ובבוקר 28 במרץ נלקח לתחנת המשטרה.<ref>[http://www.rusfootball.info/rss/1146310877-bolelschik-brosivshiy-fayer-v-akinfeeva-sdalsya-policii.html#sel= Болельщик, бросивший файер в Акинфеева сдался полиции] </ref>

== קורבנות ==
אבחנתו של אקינפייב לא הייתה ידועה בתחילה. הצד הרוסי דיבר על זעזוע מוח, הצד המונטנגרי דיווח על צריבה בצוואר. ב-28 במרץ נתן רופא המרכז הקליני המונטנגרי אליו נלקח אקינפייב מיליאן זינדוביץ', בראיון לחברת הטלוויזיה והרדיו המונטנגרית RTCG, אמר כי השוער קיבל כוויות קלות בצווארו. הוא גם אמר כי לא היו איומים על חייו של אקינפייב ובהמשך כל הדיווחים הרפואיים הסתכמו בכוויה. עד מהרה שוב החל אקינפייב להשתתף במשחקים ואף בילה את היום עם אוהד נכה במפגש שאורגן מטעם קרן הצדקה של ורה. ב-28 במרץ אוהדי נבחרת מונטנגרו התנצלו בפני נבחרת רוסיה ואוהדיה, אליהם הצטרף מאמן נבחרת מונטנגרו, ברנקו ברנוביץ'. בבוקר 29 במרץ נתן לוקה לזרביץ' ראיון בו התנצל בפני השחקנים ואוהדי שתי המדינות.

== השלכות ==
רוסיה דרשה לפסוק הפסד טכני למונטנגרו, מונטנגרו התעקשה לערוך את המשחק מחדש במגרש נייטרלי עם יציעים ריקים. ב-28 במרץ הודיעה אופ"א כי תוציא פסק דין ב-30 במרץ, אך ההחלטה הסופית נדחתה. לבסוף, ב-30 במרץ אופ"א הודיעה כי היא עלולה להעניש את האוהדים הרוסים, שכן במהלך המשחק הוצגו ביצועים שלהם דגל גרמניה המזרחית והדגל השחור-צהוב-לבן הקיסרי הרוסי, והאוהדים עצמם שרפו את דגל נאט"ו במחאה נגד הפצצת יוגוסלביה בשנת 1999.

ב-8 באפריל בישיבת ועדת הבקרה, האתיקה והמשמעת של אופ"א, התקבלו ההחלטות הבאות:<ref>[http://www.uefa.org/disciplinary/index.html#_js Disciplinary updates]</ref>
* נבחרת מונטנגרו ספגה תבוסה טכנית בתוצאה 0:3, כמו גם שני משחקי בית שלאחר מכן ללא צופים;
* איגוד הכדורגל של מונטנגרו ייענש בקנס של 50,000 יורו;
* התאחדות הכדורגל הרוסית תיענש בקנס של 25,000 אירו על התנהגות האוהדים הרוסיים.

==קישורים חיצוניים==
* 

==הערות שוליים==

קטגוריה:היסטוריה של נבחרת רוסיה בכדורגל
קטגוריה:פודגוריצה: ספורט
קטגוריה:מהומות
קטגוריה:2015
קטגוריה:היסטוריה של הספורט
סה-מה יי

סְה-מָה יִי (במנדרינית: 司馬懿; 179 – 7 בספטמבר 251) ידוע גם כז'ונג-דה היה מצביא, מדינאי, ועוצר הכס של ממלכת צָאו-ווֶי בתקופת שלוש הממלכות של סין.
== ביוגרפיה ==
הוא התחיל את הקריירה הפוליטית שלו בשנת 208 תחת צאו צאו, ועלה במהירות בדרגות וצבר יוקרה רבה לאורך עשרות שנים. הוא ידוע בעיקר בזכות הגנה על ממלכת צָאו-ווֶיי מפני משלחות הצפון של ג'וּגֶה לְיָאנְג בין השנים 231–234.

בשנת 239 הוא נבחר לעוצר הכס של הקיסר צאו פאנג, יחד עם יורש עצר נוסף, צאו שואנג. צאו שואנג ניסה למזער את כוחו של סְה-מָה יִי ויחסיהם התדרדרו במהרה. בשנת 249, לאחר שתכנן וגייס תמיכה בקפידה, הוא הדיח את צאו שואנג מהשלטון בהפיכה והוציא אותו ואת משפחתו להורג.

לאחר אירוע זה, היה סְה-מָה יִי השליט דה פקטו של ממלכת צָאו-ווֶיי. במשך שאר ההיסטוריה של ווֶיי, שלטה משפחת סְה-מָה במדינה, וסללה את הדרך להקמת שושלת ג'ין, שבסופו של דבר הוקמה על ידי נכדו, סה-מה יו'אן, קיסר סין.

==קישורים חיצוניים==

קטגוריה:סין: היסטוריה
Easier

"Easier" (בעברית: קל יותר) הוא סינגל של להקת הפופ רוק האוסטרלית, . השיר יצא, על ידי אינטרסקופ רקורדס, ב-23 במאי 2019, כסינגל מוביל מאלבום האולפן הרביעי שלהם, Calm.<ref name=":0"></ref> נכון לספטמבר 2021, הסינגל הושמע למעלה מ-309 מיליון פעמים בספוטיפיי.<ref></ref>

ב-5 ביולי 2019, הם הוציאו את הגרסה החיה לשיר.<ref></ref> גרסה זו הושמעה למעלה מ-4 מיליון פעמים בספוטיפיי.<ref></ref>

ב-12 ביולי 2019, פורסם גרסת רמיקס של הצמד סיב. גרסה זו הושמעה למעלה מ-57 מיליון פעמים בספוטיפיי.<ref></ref>

ב-13 באוגוסט 2019, פורסם גרסת רמיקס עם צ'ארלי פות'.<ref name="EasierRemix"></ref><ref name="remix release"></ref> גרסה זו הושמעה למעלה מ-37 מיליון פעמים בספוטיפיי.<ref></ref> גרסה זו הגיעה, בשיאה, למקום ה-13 בניו זילנד.<ref></ref>

== קידום ==
הלהקה פרסמו מספר טיזרים לפני יציאתו הרשמי של השיר, בין היתר בציון שמו של השיר ותאריך הוצאתו.<ref></ref>

== ביקורת ==
המגזין רולינג סטון תיאר את השיר כ-"אפל" וציין כי ההשראה לשיר הגיע מ-"קבוצות סינת' כבדות של שנות ה-80 וה-90, כמו דפש מוד וטירז פור פירז, ובמיוחד 'Closer' של Nine Inch Nails".<ref name="Gloomy"></ref> המגזין בילבורד ציין כי "הסנטימנט הנוגע ללב מתרומם על ידי השירה הנלהבת של הסולן לוק המינגס, מהפסוקים הממלמלים ועד הפלסט של השורות".<ref></ref>

== וידאו קליפ ==

הווידאו קליפ של הסינגל, בבימויו של גרנט סינגר, יצא לראשונה ב-23 במאי 2019.<ref name="Gloomy" /><ref></ref><ref></ref> נכון לספטמבר 2021, הווידאו קליפ נצפה למעלה מ-59 מיליון פעמים.<ref></ref>

== פרסים ומועמדויות ==
{| class="wikitable" border="1"
! שנה
! פרס
! קטגוריה
! תוצאה
! הערות
|-
! 2020
| פרסי BMI
|שיר השנה
|
| <ref></ref>
|-
|}

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה ×2
|140,000
|-
!קנדה (Music Canada)
|פלטינה
|80,000
|-
!דנמרק (IFPI Danmark)
|זהב
|45,000
|-
!ניו זילנד (RMNZ)
|זהב
|15,000
|-
!פולין (ZPAV)
|פלטינה
|20,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|פלטינה
|1,000,000
|}

== היסטוריית שחרור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולם
| 23 במאי 2019
|הורדה דיגיטלית, הזרמת מוזיקה
| rowspan="3" |מקורית
| אינטרסקופ
|<ref name=":0" />
|-
! scope="row" | איטליה
| 24 במאי 2019
| rowspan="2" | להיט רדיו עכשווי
| יוניברסל
| <ref></ref>
|-
! scope="row" | ארצות הברית
| 28 במאי 2019
| rowspan="4" | אינטרסקופ
| <ref></ref>
|-
! rowspan="3" scope="row" |עולם
| 12 ביולי 2019
| rowspan="3" |הורדה דיגיטלית, הזרמת מוזיקה
| רמיקס של סיב
|<ref name="SeeB"></ref>
|-
| 7 באוגוסט 2019
|גרסה חיה
|<ref name="LFTV"></ref>
|-
|13 באוגוסט 2019
|רמיקס של צ'ארלי פות'
|<ref name="remix release" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי 5 Seconds of Summer
קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי לואי בל
קטגוריה:שירים שנכתבו על ידי צ'ארלי פות'
קטגוריה:שירים שנכתבו על ידי ראיין טדר
קטגוריה:שירים שהופקו על ידי לואי בל
קטגוריה:סינגלים בהוצאת אינטרסקופ רקורדס
אטקאר

אטקאר (בהונגרית: Atkár) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

האזור היה מיושב לסירוגין על פי עדויות ארכאולוגיות כבר מהתקופה הפרהיסטורית והוזכר לראשונה בכתבים משנת 1325.

== יהודי אטקאר ==
יהודים חיו באטקאר במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|17
|1,424
|-
|1910
|8
|
|-
|1920
|13
|
|-
|1930
|14
|
|-
|1941
|15
|2,147
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הרכבל לאי רוזוולט (ניו יורק)

הרכבל לאי רוזוולט הוא רכבל חשמלי בניו יורק שפרוס מעל איסט ריבר ומחבר את האי רוזוולט לאפר איסט סייד במנהטן בקו מזרח-מערב בין האי לשדרה השנייה, בנקודה שבין רחובות 59 ל-60, כשהכניסה למערכת היא מרחוב 59<ref name=":0"></ref>. הרכבל הוא הרכבל החשמלי הראשון שהופעל בצפון אמריקה, לאחר שנפתח בשנת 1976<ref>Ferretti, Fred (May 1, 1976). Aerial Tram Ride to Roosevelt Island Is Opened With a Splash on O'Dwyer. The New York Times May 1, 1976, p. 69.</ref>. מאז שנפתח הוסעו באמצעותו מעל 26 מיליון נוסעים.

הרכבל מורכב משתי קרוניות הנעות הלוך ושוב בשני כבלים מקבילים. זוהי אחת מצורות ההובלה ההמוניות בניו יורק שאינה מנוהלת על ידי רשות התחבורה המטרופולינית , אך משתמשת במטרוכארד של המערכת הזו ויש לה העברות חינם אליה.

הרכבל מופעל על ידי חברת לייטנר-פומה מטעם התאגיד המבצע של האי רוזוולט , תאגיד ציבורי לתועלת הציבור שנוסד בשנת 1984 כדי להפעיל שירותים באי.

האי רוזוולט היה מחובר למנהטן ולקווינס באמצעות קרון חשמלי שחצה את גשר קווינסבורו מאז פתיחתו בשנת 1909. שני קרונות חשמליים אלה עצרו באמצע הגשר ומשם עברו למעלית, שהורידה את הנוסעים לאי. עד שנת 1976, היה זה החיבור היחיד לשני הרבעים הללו, ולעיר בכלל, מהאי.

בשנת 2006 נותק זרם החשמל לרכבל, ו-76 איש נתקעו בקרונית למשך שעות.<ref name=":1" />

ב-1 במרץ 2010 נסגר הרכבל כחלק ממיזם שיפוץ ושדרוג בעלות של כ-25 מיליון דולר. במהלך השיפוץ הוחלפו כל הרכיבים למעט שלושת בסיסי המגדל. בין השיפורים המרכזיים: כבלי הקרוניות יכולים לפעול באופן עצמאי זה מזה, כאשר לכל קרונית 2 כבלים משלה, שבלתי תלויים בקרונית שמגיעה מהכיוון הנגדי. לפני כן נסעו הקרוניות רק במקביל. הרכבל נפתח מחדש ב-30 בנובמבר 2010. הפרויקט הושלם תוך תשעה חודשים, חודשיים יותר משתוכנן במקור<ref name=":1"></ref>. הקרוניות נגישות לכיסאות גלגלים ולאופניים<ref name=":0" />. בנקודת היציאה מהרכבל על האי רוזוולט, יש גישה לאוטובוס האדום שמסיע בחינם מסביב לאי. האוטובוס יוצא מתחנת הרכבל כל 8 דקות בשעות העומס, וכל 15 דקות בשאר הזמן. יוצאים במקביל 2 אוטובוסים לכיוונים מנוגדים לאורך הכביש הטבעתי המקיף את האי.
המסוף במנהטן, מבט מדרום מזרח, מכיוון [[רחוב 59.]]

==קישורים חיצוניים==

* 

== הערות שוליים ==

אי רוזוולט
קטגוריה:ניו יורק: תחבורה ציבורית
I Miss You (שיר של קלין בנדיט)

"I Miss You" הוא סינגל של להקת המוזיקה האלקטרונית הבריטית, קלין בנדיט, בשיתוף פעולה עם הזמרת-יוצרת האמריקאית, ג'וליה מייקלס. הסינגל נכתב על ידי מייקלס, ג'ק פטרסון וגרייס צ'אטו, והופק על ידי ג'ק פטרסון, מארק ראלף וגרייס צ'אטו. השיר יצא, על ידי אטלנטיק רקורדס, ב-26 באוקטובר 2017, כסינגל הרביעי מתוך אלבום האולפן השני של הלהקה, .

נכון לספטמבר 2021, הסינגל הושמע למעלה מ-552 מיליון פעמים בספוטיפיי.<ref></ref>

== ביקורת ==
אליסון סטובלבין, מהמגזין בילבורד, אמרה כי השיר "ארוז עם אלמנטים סימפוניים בהירים שנרדפים בכל פרויקט של קלין בנדיט".<ref name="Billboard"></ref> מייק ואס, מ-Idolator, אמר כי השיר הוא "באנגר נשגב שחובט אגרוף רגשי", ושיבח את קלין בנדיט על כך שהוא מספק "הפקה ללא רבב, מורכבת ורב-שכבתית", כמו כן "הכנסת מספר צלילים אסייתים לשיר מבלי שזה יישמע מאולץ או גימיקי".<ref></ref>

== וידאו קליפ ==
הווידאו קליפ, שיצא ב-28 באוקטובר 2017, צולם בתחנת הרכבת אונגר , בחוף הדרומי של בריטניה ובמדבר בלוס אנג'לס.<ref name="Billboard2"></ref><ref></ref><ref></ref><ref></ref> נכון לספטמבר 2021, הווידאו קליפ נצפה למעלה מ-130 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה ×3
|210,000
|-
!אוסטריה (IFPI Austria)
|זהב
|15,000
|-
!בלגיה (BEA)
|פלטינה
|20,000
|-
!קנדה (Music Canada)
|פלטינה ×2
|160,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|זהב
|66,666
|-
!גרמניה (BVMI)
|זהב
|200,000
|-
!איטליה (FIMI)
|זהב
|25,000
|-
!ניו זילנד (RMNZ)
|זהב
|15,000
|-
!פולין (ZPAV)
|זהב
|10,000
|-
!פורטוגל (AFP)
|זהב
|5,000
|-
!הממלכה המאוחדת (BPI)
|פלטינה ×2
|1,200,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!גרסה
!חברת תקליטים
!הערות
|-
! scope="row" |איטליה
| 26 באוקטובר 2017
| להיט רדיו עכשווי
| rowspan="2" |מקורית
| וורנר
|<ref></ref>
|-
! rowspan="2" scope="row" |עולם
| rowspan="2" | 27 באוקטובר 2017
| rowspan="2" | הורדה דיגיטלית
| rowspan="2" |אטלנטיק, וורנר
|<ref></ref>
|-
| רמיקס של Naations
|<ref></ref>
|-
! scope="row" | ארצות הברית
| 7 בנובמבר 2017
| rowspan="2" |להיט רדיו עכשווי
| rowspan="2" |מקורית
| rowspan="2" | אטלנטיק
|<ref></ref>
|-
! scope="row" | הממלכה המאוחדת
| rowspan="3" | 17 בנובמבר 2017
|<ref></ref>
|-
! rowspan="6" scope="row" |עולם
| rowspan="6" |הורדה דיגיטלית
| רמיקס של קאהיל
| rowspan="6" |אטלנטיק, וורנר
|<ref></ref>
|-
| רמיקס של מטומה
|<ref></ref>
|-
| 8 בדצמבר 2017
|אקוסטית
|<ref></ref>
|-
| 15 בדצמבר 2017
| רמיקס של טוקיו מאיירס
|<ref></ref>
|-
| 5 בינואר 2018
| רמיקס של יונגן
|<ref></ref>
|-
| 16 בפברואר 2017
| EP רמיקסים
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קלין בנדיט
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי גרייס צ'אטו
קטגוריה:שירים שהופקו על ידי מארק ראלף
קטגוריה:שירים על געגוע
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אטלנטיק רקורדס
אדאץ'

אדאץ (בהונגרית: Adács) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באדאץ' מספר התושבים נמצא בירידה. כך, בשנת 1990 היה מספר התושבים 2,901 ובשנת 2023 רק 2,544 תושבים.

האזור היה מיושב לסירוגין על פי עדויות ארכאולוגיות כבר מתקופת הברונזה המאוחרת והוזכר לראשונה בכתבים משנת 1323.

== יהודי אדאץ' ==
יהודים חיו באדאץ' במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|2
|
|-
|1880
|23
|2,165
|-
|1910
|33
|
|-
|1920
|20
|
|-
|1930
|16
|
|-
|1941
|6
|3,585
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
המועדון החברתי של שאיין

המועדון החברתי של שאיין (באנגלית: The Cheyenne Social Club) הוא מערבון קומי אמריקאי משנת 1970 בבימויו ובהפקתו של ג'ין קלי, עם ג'יימס סטיוארט, הנרי פונדה, שירלי ג'ונס וסו אן לנגדון בתפקידים הראשיים.

==תקציר העלילה==
1867, טקסס - ג'ון או'הנלן (ג'יימס סטיוארט) והרלי סאליבן (הנרי פונדה) הם צמד בוקרים מבוגרים שעובדים צמוד במרחבי טקסס כבר עשר שנים.

יום אחד מקבל ג'ון מכתב מעורך הדין וילובי בשאיין שמודיע לו כי אחיו די ג'יי נהרג והוריש לו נכס גדול בשאיין (ויומינג) שנקרא "המועדון החברתי של שאיין". הם יוצאים רכובים למסע ארוך של 1,000 מיל עד לשאיין. וילובי (דבס גריר) נותן לג'ון את שטר הקניין על הבניין אך כשג'ון שואל אישה ברחוב היכן המועדון החברתי היא נותנת לו סטירת לחי.

הם מגיעים לבניין המפואר הסמוך למסילת הרכבת ואת פניהם מקבלת ג'ני (שירלי ג'ונס) שמציגה בפניהם את שש הבחורות הגרות בבניין. ג'ון רוצה לשוחח איתן אבל כל פעם נשמע צלצול והבחורה מתנצלת ועוזבת. לכל בחורה יש מספר צלצולים שלה. במהרה מבינים ג'ון והרלי שמדובר כאן בבית בושת יוקרתי.

ג'ו מגיע למסבאה ומיד הוא מתקבל בחשדנות כזר אבל כשהוא מציג את עצמו כאחיו של די ג'יי משתנה האווירה, כולם מברכים אותו ובעל המסבאה מאכיל ומשקה אותו חינם כולל מתן סיגרים משובחים.

ג'ון לא אוהב את העניין אבל הרלי כן, בעיקר לאחר הטיפול המיוחד שנותנת לו אופאל אן (סו אן לנגדון).

יחס האנשים לג'ון משתנה לאחר שהוא מודיע לבחורות כי החליט לסגור את בית הבושת ולהפוך אותו לבית מלון. הוא מקבל הערות מעליבות וכדי לשמור על כבודו הוא מתחיל במכות שמתרחבות לקטטה גדולה עם נזק גדול למסבאה. הוא מושם במעצר ומשורר עם קנס גבוה.

יום אחד מותקפת ג'ני ונחבלת קשות. התוקף הוא קורי בניסטר (רוברט וילק) וג'ון הולך למסבאה לגמור איתו את החשבון בדו-קרב אקדחים בו הוא מנצח והורג אותו.

יוקרתו של ג'ון עולה שוב בעיר ובעיקר בעיני הבחורות במועדון החברתי.

חמישה אקדוחנים ממשפחת בניסטר מגיעים כדי לחסל את ג'ון. מתפתח קרב אקדוחים ביניהם ובין ג'ון, ג'ני והרלי שבסופו מחוסלים התוקפים. השריף מזהיר את ג'ון כי עוד רבים ממשפחת בניסטר מתכוננים להגיע לעיר ולחסל אותו. וילובי אומר לו כי אינו יכול לסגור את המועדון החברתי היות שאחיו מכר את השטח לחברת הרכבות בתנאי שהבניין ימשיך להיות "מועדון חברתי". לאור זאת מורה ג'ון למסור את הבעלות לג'ני ושניהם חוזרים שוב לטקסס לעבודה כבוקרים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'יימס סטיוארט
|ג'ון או'הנלן
|בוקר
|-
|הנרי פונדה
|הרלי סאליבן
|בוקר
|-
|שירלי ג'ונס
|ג'ני
|מנהלת בית בושת
|-
|סו אן לנגדון
|אופאל אן
|יצאנית
|-
|איליין דברי
|פאולין
|יצאנית
|-
|ג'קי ג'וזף
|אני ג'ו
|יצאנית
|-
|רוברט וילק
|קורי בניסטר
|אקדוחן
|-
|דבס גריר
|ידידיה וילובי
|עורך דין
|}

==קישורים חיצוניים==

* [https://www.youtube.com/watch?v=FgFXD0MPzDU קדימון למועדון החברתי של שאיין], באתר יוטיוב
* [https://www.tcm.com/tcmdb/title/23009/the-cheyenne-social-club#overview המועדון החברתי של שאיין], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1970
קטגוריה:סרטים באנגלית
קטגוריה:מערבונים
קטגוריה:סרטי ג'יימס סטיוארט
קטגוריה:סרטי קירק דאגלס
קטגוריה:סרטי דרמה אמריקאיים
קטגוריה:זנות בקולנוע
קטגוריה:סרטי קומדיה אמריקאיים
קטגוריה:סרטים אמריקאיים
חואן מארבסי

חואן מארבסי (בספרדית: Juan Marvezzi; 16 בנובמבר 1915 – 4 באפריל 1971) היה כדורגלן ארגנטינאי, ששיחק בעמדת החלוץ.

==ביוגרפיה==
מארבסי מגיל צעיר חלם להיות כדורגלן. בילדותו אילתר שער בכך שהכינו מקני סוכר ואילו את הכדור הכין מניירות. היה בעל בעיטה חזקה ומדויקת, עם כישורים שהפכו אותו לסיוט של המגנים המנוסים ביותר. מארבסי בגיל 16 ערך את הופעת הבכורה, במחלקות הנמוכות של ליגת טוקומאן ממחוז הולדתו, ובשנה שלאחר מכן כבר תפס את תפקיד החלוץ המרכזי בקבוצה הראשונה. בשנת 1934 התחיל את הקריירה הרשמית עם ארגנטינו דה רוסאריו, ולאחר מספר שנים, חזר למקום הולדתו בכדי לשחק בבלה ויסטה דה טוקומאן.

הוא הצטרף ב-1937 לטיגרה והפך שם מיד לאליל פופולרי. ממוצע השערים הגבוה שלו הוביל אותו אליה, שם היה הכובש המצטיין בקבוצה בעונות הליגה 1937, 1939, 1940 ו-1941. מארבסי עד היום מלך השערים של טיגרה בהיסטוריה עם 116 שערים, כבש הכי הרבה באצטדיון חוסה דלג'ובאנה, ובנוסף לכך כבש הכי הרבה נגד חמשת המועדונים הגדולים בארגנטינה.

ראסינג קלוב רכשה אותו ב-1942 שם כבש לראשונה 4 שערים במשחק, נגד היריבה פניארול במסגרת ידידות. בזמן שלו בראסינג קלוב המעיט לכבוש כבעבר ולאחר עונה אחת חזר לשחק בטיגרה שם סיים את הקריירה.

במדי נבחרת ארגנטינה זכה מארבסי בקופה אמריקה 1941. הוא כבש חמישייה בניצחון 1–6 על אקוודור ובכך סיים כמלך שערי הטורניר.

לאחר הפרישה מכדורגל מארבסי עבד והתיישב במנדוסה כמה שנים, ואת ימיו האחרונים חי במונרו שבבואנוס איירס.

מארבסי (כורע, שלישי משמאל) עם נבחרת ארגנטינה בקופה אמריקה 1941

==תארים==
;נבחרת ארגנטינה
*קופה אמריקה: 1941
;אישיים
*מלך השערים של הקופה אמריקה: 1941 (5 שערים)

== קישורים חיצוניים ==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני טיגרה
קטגוריה:כדורגלני ראסינג קלוב
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1915
קטגוריה:נפטרים ב-1971
הר סייה

הר סייה - מבט מ[[מעבר סייה.]]
הר סייה או הר סיייה (באנגלית: Mount Siyeh) הוא הר ברכס לואיס, בשטח הפארק הלאומי גליישר, במחוז גליישר, במדינת מונטנה שבארצות הברית.

גובהו של הר סייה 3,054 מטרים מעל פני הים, והוא ההר החמישי בגובהו בשטח הפארק.

הר סייה הוא מתנשא לגובה של 947 מטרים מעל סביבתו.

הר סייה ממוקם 3.26 קילומטרים ממזרח קו פרשת המים של אמריקה, בשטח אגן ניקוז של נהר סנט מרי, הנשפך אל נהר ססקצ'ואן, אשר נשפך למפרץ ההדסון.

== היסטוריה ==
=== מקור השם ===

ההר נקרא על שם אינדיאני משבט בלאקפוט "סאי - יה" שמשמעות שמו "כלב משוגע" או "זאב משוגע".

=== הטיפוס על ההר ===

הטיפוס הראשון המתועד לפסגת ההר בוצע על ידי נורמן קלייד (Norman Clyde), אשר הגיע לפסגה בשנת 1924.

== תיירות ==

מספר מסלולי הליכה מובלים לפסגת ההר. 

מסלול הליכה פופולרי ארוך המכונה "חווית קו הרקיע" (Skyline Experience) מתחיל במלון מני גליישר, ואורכו 9 קילומטרים.

== קישורים חיצוניים ==

* [https://www.peakbagger.com/peak.aspx?pid=4781 הר סייה] באתר peakbagger
* [https://www.summitpost.org/mount-siyeh/152904 הר סייה] באתר summitpost
* [https://www.mountain-forecast.com/peaks/Mount-Siyeh/forecasts/3052 תחזית מזג אוויר עדכנית ארוכת טווח עבור הר סייה (לפי גבהים)]

; חוויית קו הרקיע
* [https://www.summitpost.org/skyline-experience/463934 חוויית קו הרקיע] באתר summitpost

== הערות שוליים ==

סייה
סייה
סייה
סייה
דויד קוסטס

דויד קוסטס קורדל (בספרדית: David Costas Cordal; נולד ב-26 במרץ 1995 בוויגו שבספרד) הוא כדורגלן ספרדי המשחק בעמדת הבלם בקבוצת ריאל אוביידו מהליגה הספרדית השנייה.

== קריירת מועדונים ==
קוסטס נולד בוויגו שבספרד, וגדל במחלקת הנוער של סלטה ויגו המקומית. ב-25 באוגוסט 2013 ערך קוסטס בן ה-18 את הופעת הבכורה שלו בקבוצה הראשונה של המועדון, בניצחון 2-1 על ריאל בטיס במסגרת המחזור השני בלה ליגה לעונת 2013/2014.

ב-31 באוגוסט 2015 חידש קוסטס את חוזהו בסלטה ויגו עד לשנת 2019, והושאל למיורקה מהליגה הספרדית השנייה. ב-14 בינואר 2017 הושאל ריאל אוביידו, ששיחקה גם היא בליגה הספרדית השנייה.

ב-31 באוגוסט 2017 האריך קוסטס את חוזהו בסלטה ויגו עד לשנת 2020, והושאל למשך עונה אחת לברצלונה אתלטיק, קבוצת המילואים של ברצלונה. הוא שיחק בעיקר בקבוצת המילואים, וב-29 בנובמבר ערך את הופעתו היחידה בקבוצה הבכירה של המועדון, כשהחליף את ג'רארד פיקה בניצחון 5-0 על ריאל מורסיה בגביע המלך הספרדי, בו זכתה ברצלונה בתום העונה.

ב-25 בינואר 2020 הושאל קוסטס לאלמריה מהליגה הספרדית השנייה למשך חצי עונה. הוא חזר לסלטה ויגו לקראת עונת 2020/2021, אך לא זכה לדקות משחק בעונה זו.

ב-12 ביולי 2021 חתם קוסטס על חוזה לשלוש עונות בריאל אוביידו מהליגה הספרדית השנייה.

== תארים ==
;ברצלונה
* גביע המלך הספרדי (1): 2017/2018

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני סלטה ויגו
קטגוריה:כדורגלני מיורקה
קטגוריה:כדורגלני ריאל אוביידו
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני אלמריה
קטגוריה:ספרדים שנולדו ב-1995
פאגאיה טכנולוגיות

פאגאיה טכנולוגיות בע"מ, המוכרת במותג Pagaya, היא חברת פינטק ישראלית, העוסקת בהערכת סיכונים לנותני אשראי.

==היסטוריה==
פאגאיה נוסדה במרץ 2016 על ידי גל קרובינר, שמכהן כמנכ"ל החברה, אביטל פרדו, שמכהן כמנהל טכנולוגיות ראשי (CTO), ויהב יולזרי, שמכהן כמנהל סיכונים ראשי (CRO).<ref></ref> החברה מספקת שירותי הערכת סיכונים, באמצעות למידת מכונה וביג דאטה, לנותני אשראי בהלוואות מקוונות (בעיקר צרכניות והלוואות רכב), ובכך מאפשרת להם לשפר את פעילותם. בנוסף לחברה פעילות נדל״ן הכוללת רכישת בתים בארה״ב באמצעות מודלים מבוססי למידת מכונה. המשרד הראשי של החברה שוכן במגדל עזריאלי שרונה בתל אביב, ולה סניפים בניו יורק ובסנטה מוניקה. ביוני 2022 העסיקה החברה יותר מ-600 עובדים.

חברה בת של החברה מנהלת קרנות של הלוואות עמית לעמית. בנוסף החברה עוסקת ברכישה ובאיגוח הלווואות.

===גיוסי הון===
במאי 2016 גייסה החברה 1.25 מיליון דולר מקרן כרמל ונצ'רס.

בינואר 2017 גייסה החברה שני מיליון דולר נוספים מקרן כרמל ונצ׳רס.

בפברואר 2018 גייסה החברה חוב של 75 מיליון דולר מסיטיגרופ.

באוגוסט 2018 גייסה החברה 14 מיליון דולר.

באפריל 2019 גייסה החברה 25 מיליון דולר.

ביוני 2020 גייסה החברה 102 מיליון דולר.

בספטמבר 2021 חתמה החברה על הסכם למיזוג עם חברת הספאק EJFA, לפי שווי של 8.5 מיליארד דולר. המיזוג הושלם ביוני 2022.

===עיכוב משיכות כספי משקיעים===
באפריל 2023 התפרסם כי פאגאיה החליטה לעכב פדיונות של כספי משקיעים מקרן Pagaya Opportuinity Fund עד לסוף אותה שנה, וזאת על רקע בקשת פדיונות בהיקף חריג מהקרן.

==קישורים חיצוניים==
* 

==הערות שוליים==

קטגוריה:חברות פינטק ישראליות
קטגוריה:תל אביב-יפו: חברות
קטגוריה:חברות חד קרן ישראליות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2016
סנטיאגו בואנו

סנטיאגו איגנסיו בואנו סקיוטיו (בספרדית: Santiago Ignacio Bueno Sciutto; נולד ב-9 בנובמבר 1998 במונטווידאו שבאורוגוואי) הוא כדורגלן אורוגוואי המשחק בעמדת הבלם בקבוצת וולברהמפטון וונדררס.

== קריירת מועדונים ==
=== תחילת הקריירה ===
בואנו נולד במונטווידאו שבאורוגוואי, והצטרף למחלקת הנוער של פניארול בשנת 2009, כשהיה בן 10. ב-5 בינואר 2016 הוא קודם לקבוצה הבוגרת של המועדון, אך לא זכה לשחק במדיה במשחק רשמי.

=== ברצלונה ב' ===
ב-31 בינואר 2017 חתם בואנו על חוזה לשלוש עונות וחצי בברצלונה מהלה ליגה.

ב-24 בינואר 2018 הושאל בואנו פראלדה-ז'ירונה ב' מהליגה הספרדית השלישית, קבוצת המילואים של ז'ירונה, למשך חצי עונה, וב-31 באוגוסט הושאל אליה פעם נוספת, הפעם למשך עונה מלאה.

=== ז'ירונה ===
ב-19 באוגוסט 2019 חתם בואנו על חוזה לחמש עונות בז'ירונה מהליגה הספרדית השנייה. ב-19 בדצמבר הוא ערך את הופעת הבכורה שלו במועדון, בניצחון 1–2 על לינארס דפורטיבו במסגרת גביע המלך הספרדי. ב-20 ביולי 2020 הוא ערך את הופעת הבכורה שלו בליגה במדי המועדון, בהפסד 0–2 לאלקורקון במסגרת המחזור ה-42 לעונת . זו הייתה הופעתו היחידה בליגה בעונה זו.

ב-7 בינואר 2021 הבקיע בואנו את שער הבכורה שלו במועדון, בניצחון 1–2 על לוגו במסגרת גביע המלך הספרדי. ב-10 באפריל הוא הבקיע את שער הבכורה שלו בליגה במדי המועדון, בהפסד 1–2 לראיו ואיקאנו במסגרת המחזור ה-34 לעונת . בעונה זו הוא ערך 40 הופעות ליגה, בהן הבקיע שני שערים.

ב-31 באוגוסט 2023 חתם לחמש שנים בוולברהמפטון וונדררס מהפרמייר ליג.

== קישורים חיצוניים ==

== הערות שוליים ==

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ברצלונה אתלטיק
קטגוריה:כדורגלני ז'ירונה
קטגוריה:כדורגלני וולברהמפטון וונדררס
קטגוריה:כדורגלני נבחרת אורוגוואי
קטגוריה:אורוגוואים שנולדו ב-1998
המעיין הנסתר

המעיין הנסתר הוא מעיין הסמוך ליישוב אביגיל בדרום הר חברון.

מימי הנביעה מובלים באמת מים אל בריכה קטנה. קוטר הבריכה כ-3 מטר ועומק המים כמטר. המעיין שוכן בגובה כ-820 מטרים מעל פני הים, ומסביבתו ניתן לצפות על רחבי מדבר יהודה והר חברון.

לפי האגדה, במערה בתוכה נמצא המעיין, נפגשו דוד המלך ואביגיל בסיפור התנכ"י המפורסם.

ללא

==קישורים חיצוניים==
*[https://goyatir.co.il/business/המעין-הנסתר-באביגיל/ המעיין הנסתר באביגיל] באתר "תיירות חבל יתיר"
*[https://israelhiking.osm.org.il/poi/OSM/node_9939887417 מפת המעיין וסביבתו]

==הערות שוליים==

קטגוריה:השומרון: מעיינות
רוסליה מרה

רוסליה מרה (; 28 בינואר 1944 - 15 באוגוסט 2013) הייתה אשת עסקים ספרדייה. ב-1975 ייסדה יחד עם בעלה אמאנסיו אורטגה את רשת האופנה זארה. בעת מותה הייתה האישה העשירה ביותר בספרד, והאישה העשירה ביותר שהתעשרה בזכות עצמה בעולם.

==ביוגרפיה==
רוסליה מרה נולדה בלה קורוניה שבמחוז גליסיה בצפון ספרד. היא נולדה למשפחה ממעמד הפועלים. אביה עבד בחברת החשמל והגז פנוזה ואמה הייתה אנאלפביתית שניהלה אטליז. בגיל 11 עזבה את בית הספר, והחלה לעבוד כתופרת בחנות הבגדים לה מאחה. בעבודה זו פגשה את אמאנסיו אורטגה שעבד שנער שליחויות, והשניים נישאו ב-1966. לזוג נולדו שני ילדים: סנדרה שנולדה ב-1968, ומרקוס שנולד ב-1971 עם שיתוק מוחין.

בשנת 1963 הקימה יחד עם אמאנסיו אורטגה, את GOA עסק לייצור חלוקי אמבטיה והלבשה תחתונה, שחיקו עיצובים של מותגים ידועים במחירים נמוכים.

בשנת 1975 פתחו בני הזוג את החנות הראשונה בעיר א קורוניה שבגליסיה, ספרד. לאחר שהחנות הפכה לסיפור הצלחה, נפתחו עוד חנויות ברחבי ספרד. לאחר כעשור הקימו בני הזוג את חברת ההחזקות אינדיטקס. בשנת 2001 הפכה החברה לציבורית לפי שווי של 9 מיליארד אירו.

במהלך שנות ה-80 שונו העיצוב וההפצה של המותג כדי להתאים אותו יותר לקהל הצעיר. בני הזוג נפרדו ב-1986 על רקע בגידה של אורטגה שילד עם אישה אחרת, פלורה פרז, בת מחוץ לנישואים. למרות הגירושים, נותרה מרה מבעלי המותג והייתה מעורבת בניהולו, עד מותה ב-2013.

ב-2011 השקיעה כ-350 מיליון פאונד במלון הפאר הלונדוני בולגרי.

ב-1973 השלימה מרה לימודים והוציאה תעודת הוראה כמורה בבית ספר יסודי, בהמשך למדה פסיכולוגיה.

מרה הייתה מעורבת בעבודת צדקה ובשילוב אנשים בעלי מוגבלויות במעגל העבודה במסגרת קרן פאידיאה גליסיה (Paideia Galiza) שיסדה על רקע שיתוק המוחין של בנה. מרה הייתה פמיניסטית ובשנותיה האחרונות דיברה בעד זכותן של נשים להפלות נגד יוזמות הממשלה. היא תמיכה בתנועת ההמונים האינדינאדוס (המתמרמרים) שהפגינו ברחובות ספרד ב-2011 נגד השחיתות ומדיניות הצנע של ממשלת מריאנו ראחוי.

ב-14 באוגוסט 2013 אושפזה מרה בבית חולים במנורקה לאחר שחוותה שבץ מוחי. היא הוטסה והובהלה לבית החולים סאן רפאל בלה קורוניה, שם נפטרה. היא הורישה את הונה לבתה סנדרה.

==הערות שוליים==

קטגוריה:אנשי עסקים ספרדים
קטגוריה:מיליארדריות
Alone at Last with Tony Bennett

Alone at Last with Tony Bennett (בעברית: "לבד סוף סוף עם טוני בנט") הוא האלבום השלישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בשנת 1955, לאחר שהוקלט בחמש השנים הקודמות. בניגוד לאלבומיו הקודמים, שמות הקרדיטים הופיעו על גבי עטיפת האלבום. Alone at Last with Tony Bennett כולל שתי רצועות בונוס, "I Can't Believe That You're in Love With Me" ו-"I Get a Kick Out of You".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1955
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Tony (אלבום)

Tony (בעברית: "טוני") הוא האלבום הרביעי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-14 בינואר 1957, לאחר שהוקלט בשנה הקודמת.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1957
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
The Beat of My Heart

The Beat of My Heart (בעברית: "הטוב בלבי") הוא האלבום החמישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-1 בדצמבר 1957, לאחר שהוקלט בחודשים יוני עד אוקטובר. האלבום הופק על ידי מיץ' מילר.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1957
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
אמיר נאתכו

אמיר אדמוביץ' נאתכו (ברוסית: Амир Адамович Натхо; נולד ב-9 ביולי 1996) הוא כדורגלן עבר רוסי השיחק בעמדת הקשר.

== קריירת מועדונים ==
גדל באקדמיית הכדורגל יורי קונופלב, בה גדלו גם שחקנים כמו אלן דזגוייב וארתור יוסופוב. ב-16 ביולי 2012 הוא ערך את הופעת הבכורה שלו בליגה הרוסית השנייה במדי דרוז'בה מייקופ, במשחק נגד מיתוס נובוצ'רקסק. הוא ערך 18 הופעות ליגה בעונה זו, וב-31 ביולי הבקיע את שערו היחיד במדי הקבוצה, בניצחון 1–3 על אלניה ולדיקווקז.

ב-10 ביולי 2014 עבר נאתכו לברצלונה, והחל לשחק בקבוצת הנוער של המועדון. ב-24 בנובמבר הוא הבקיע את שערו הראשון, בניצחון 2–3 על אפואל ניקוסיה במסגרת ליגת האלופות לנוער. הוא לא הצליח לפרוץ לקבוצה הבוגרת של המועדון.

ב-1 בספטמבר 2015 נאתכו חזר לרוסיה, וחתם בצסק"א מוסקבה. הוא נכלל בסגל הקבוצה הבוגרת של המועדון במשחקי ליגת העל הרוסית וליגת האלופות. ב-23 בספטמבר הוא ערך את הופעת הבכורה שלו במועדון, במשחק הגביע הרוסי נגד באיקאל אירקוטסק. ב-20 ביוני 2016 שוחרר נאתכו מחוזהו במועדון.

ב-29 באוגוסט 2016 חתם נאתכו על חוזה לארבע עונות בקרסנודאר, אך ב-19 בדצמבר נגרע מסגל הקבוצה הבוגרת ומסגל קבוצת המילואים של המועדון.

ב-11 בפברואר 2017 חתם נאתכו בלוקומוטיב מוסקבה. ב-3 באוגוסט 2018 חתם על חוזה לשתי עונות בוויטורול קונסטנצה מליגת העל הרומנית. בהמשך שיחק גם בבאטה בוריסוב מליגת העל הבלארוסית וביבפטוריה.

לקראת עונת חתם נאתכו בנומה קאליו מליגת העל האסטונית. ב-7 במרץ 2020 הוא ערך את הופעת הבכורה שלו במועדון, בניצחון 0–1 על נארווה טרנס במסגרת המחזור הראשון בליגה. ב-7 ביולי הבקיע את שער הבכורה שלו במועדון, בניצחון 0–1 על קורסארה במסגרת המחזור ה-11 בליגה. הוא שיחק במועדון במשך עונה וחצי, בהן ערך 38 הופעות ליגה והבקיע שלושה שערים.

באמצע עונת חתם נאתכו בלבדיה טאלין, גם היא מליגת העל האסטונית. ב-7 באוגוסט 2021 ערך את הופעת הבכורה שלו במועדון, בניצחון 1–3 על קורסארה במסגרת המחזור ה-19 בליגה.

== חיים אישיים ==
נולד במייקופ שברוסיה, למשפחה צ'רקסית-מוסלמית.

אביו של נאתכו הוא כדורגלן ומאמן העבר הרוסי-צ'רקסי אדם נאתכו, ששיחק ואימן בדרוז'בה מייקופ, ואף אימן את הפועל כפר כמא. בן דודו הוא כדורגלן פרטיזן בלגרד וקפטן נבחרת , ביברס נאתכו.

== קישורים חיצוניים ==

== הערות שוליים ==

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני ברצלונה אתלטיק
קטגוריה:כדורגלני צסק"א מוסקבה
קטגוריה:כדורגלני קרסנודאר
קטגוריה:כדורגלני לוקומוטיב מוסקבה
קטגוריה:כדורגלני פארול קונסטנצה
קטגוריה:כדורגלני באטה בוריסוב
קטגוריה:כדורגלני לבדיה טאלין
קטגוריה:צ'רקסים
קטגוריה:ספורטאים רוסים בספרד
קטגוריה:ספורטאים זרים ברומניה
קטגוריה:ספורטאים זרים בבלארוס
קטגוריה:ספורטאים זרים באסטוניה
קטגוריה:רוסים שנולדו ב-1996
כתר משולש (פוקר)

כתר משולש מציין זכייה של שחקן בשלוש תחרויות פוקר עולמיות במהלך הקריירה: זכייה בצמיד באליפות העולם בפוקר (WSOP), זכייה בטורניר המרכזי של סבב הפוקר העולמי (WPT) וזכייה בטורניר המרכזי של הסבב הפוקר האירופי (EPT). נכון ליולי 2024, 10 שחקנים זכו בכתר המשולש.

==זוכי הכתר המשולש==
{| class="wikitable" border="1"
! שם
! צמיד אליפות העולם בפוקר
! הטורניר המרכזי של ה-WPT
! הטורניר המרכזי של ה-EPT
! טווח זמן להשלמה
|-
| גאווין גריפין
| 2004
| 2008
| 2007
| 3 שנים, 8 חודשים ו-17 ימים
|-
| רולאן דה וולף
| 2009
| 2005
| 2006
| 3 שנים, 10 חודשים ו-17 ימים
|- bgcolor="#EFEFEF"
| ג'ייק קודי
| 2011
| 2010
| 2010
| שנה, 4 חודשים ו-11 ימים
|-
| ברטרנד "ElkY" גרוסלייה
| 2011, 2019
| 2008
| 2008
| 3 שנים, 5 חודשים ו-5 ימים
|- bgcolor="#EFEFEF"
| דוידי קיטאי
| 2008, 2013, 2014
| 2011
| 2012
| 3 שנים ו-10 חודשים
|-
| מוחסין צ'ראניה
| 2017
| 2013, 2014
| 2012
| 5 שנים וחודשיים
|- bgcolor="#EFEFEF"
| הריסון גימבל
| 2017
| 2016
| 2010
| 7 שנים ו-6 חודשים
|-
| ניאל פארל
| 2017
| 2016
| 2015
| שנתיים וחודש
|- bgcolor="#EFEFEF"
| רוברטו רומנלו
| 2020
| 2011
| 2010
| 9 שנים ו-7 חודשים
|-
| מייקל ווטסון
| 2024
| 2008
| 2016, 2023
| 15 שנה, 11 חודשים ו-28 ימים
|}

===זכיות לפי מדינה===
{| class="wikitable" border="1"
! מדינה
! כתריםמשולשים
|-
| 
| align="center"| 4
|- bgcolor="#EFEFEF"
| 
| align="center"| 3
|-
| 
| align="center"| 1
|- bgcolor="#EFEFEF"
| 
| align="center"| 1
|-
| 
| align="center"| 1
|}

==הערות שוליים==

קטגוריה:פוקר
טניה בראזו

טניה בראזו (; נולדה ב-1 בדצמבר 1998) היא זמרת-יוצרת יוונייה ממוצא רומני.

== ביוגרפיה ==
בשנת 2016 השתתפה בראזו בגרסה היוונית של "The X Factor". בשלב האודישנים ביצעה את השיר "Hero", של מריה קארי. היא עברה לשלב הבא, וסומנה על ידי קהל התחרות כמועמדת פוטנציאלית לזכייה. בראזו נכנסה לקטגוריית הבנות בניהולה של טאמטה. במרוצת הזמן הודחו מן הקטגוריה הזו אלני קוסקינה, כריסטינה צנטי וכריסטינה מפוניה, פרט לבזארו. אולם בשלב חצי הגמר הודחה מן התחרות, לאחר שהפסידה לזמר סטראו סול.

בשנת 2017 הוציאה בראזו לאור את סינגל הבכורה שלה, "O Kosmos Mou". לאחר מכן השתתפה בקדם היווני לאירוויזיון 2018, עם השיר "Kati", אך כשלה בניסיון להעפיל לגמר התחרות. בשנת 2019 הוציאה לאור את הסינגל "Mon Cheri", שהפך ללהיט ברחבי המדינה, והושמע במרבית תחנות הרדיו המקומיות. בשנת 2020 זכתה בתוכנית השירה "Your Face Sounds Familiar", כשהיא מגלמת את אריאנה גרנדה. על פי ההערכות עתידה בראזו להיבחר על ידי רשות השידור הקפריסאית לייצוג המדינה באירוויזיון 2022. אולם לבסוף נבחרה הזמרת אנדרומאכי, עם השיר "Ela".

== קישורים חיצוניים ==

== הערות שוליים ==

קטגוריה:זמרות יווניות
קטגוריה:ילידות 1998